Riżoluzzjoni tal-Parlament Ewropew tat-23 ta' Mejju 2007 dwar l-impatt u l-konsegwenzi tal-linji politiċi strutturali fuq il-koeżjoni ta' l-Unjoni Ewropea (2006/2181(INI))



Official Journal 102 E , 24/04/2008 P. 0286 - 0290



P6_TA(2007)0202 Impatt u konsegwenzi tal-linji politiċi strutturali fuq il-koeżjoni ta' l-Unjoni Ewropea Riżoluzzjoni tal-Parlament Ewropew tat- 23 ta' Mejju 2007 dwar l-impatt u l-konsegwenzi tal-linji politiċi strutturali fuq il-koeżjoni ta' l-Unjoni Ewropea (2006/2181(INI)) Il-Parlament Ewropew, - wara li kkunsidra l-abbozzi ta' Aġenda Territorjali ta' l-Unjoni Ewropea dwar l-immanniġġar tat-territorju u tal-Karta ta' Leipzig dwar Bliet Ewropej Sostenibbli, - wara li kkunsidra r-rapport tal-Grupp ta' Esperti Indipendenti dwar ir-riċerka, l-iżvilupp u l-innovazzjoni, li nħoloq bħala segwitu għal-laqgħa informali tal-kapijiet ta' Stat jew ta' gvern ta' Hampton Court, bit-titolu "Il-ħolqien ta' Ewropa Innovattiva" (Rapport Aho) ta' l- 20 ta' Jannar 2006, - wara li kkunsidra l-komunikazzjoni tal-Kummissjoni tat- 12 ta' Ġunju 2006, bit-titolu "L-Istrateġija għattkabbir ekonomiku u l-impjiegi u r-riforma tal-politika ta' koeżjoni Ewropea — Ir-ra ba' rapport intermedjarju dwar il-koeżjoni" (COM(2006)0281) - wara li kkunsidra r-riżoluzzjoni tiegħu tas- 7 ta' Frar 2002, dwar it-tieni rapport tal-Kummissjoni lill- Kunsill, lill-Parlament Ewropew, lill-Kumitat Ekonomiku u Soċjali u lill-Kumitat tar-Reġjuni dwar ilkoeżjoni ekonomika u soċjali [1], - wara li kkunsidra r-riżoluzzjoni tiegħu tat- 28 ta' Settembru 2005 dwar l-irwol tal-koeżjoni territorjali fl-iżvilupp reġjonali [2], - wara li kkunsidra r-riżoluzzjoni tiegħu tal- 15 ta' Diċembru 2005 dwar l-irwol ta' l-għajnuniet statali diretti bħala strument għall-iżvilupp reġjonali [3], - wara li kkunsidra r-Regolament (KE) Nru 1084/2006 tal-Kunsill tal- 11 ta' Lulju 2006 li jistabilixxi l- Fond ta' Koeżjoni [4], - wara li kkunsidra r-Regolament (KE) Nru 1083/2006 tal- 11 ta' Lulju 2006 li jistabbilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni [5], - wara li kkunsidra r-riżoluzzjoni tiegħu ta' l- 14 ta' Marzu 2006 dwar ir-rilokalizzazzjonijiet fil-kuntest ta' l-iżvilupp reġjonali [6], - wara li kkunsidra d-deċiżjoni 2006/702/KE tal-Kunsill tas- 6 ta' Ottubru 2006 dwar il-Linji Gwida Strateġiċi Komunitarji dwar il-Koeżjoni [7], - wara li kkunsidra r-riżoluzzjoni tiegħu tat- 18 ta' Mejju 2006, dwar il-baġit 2007: Rapport tal-Kummissjoni dwar l-Istrateġija Politika Annwali [8], - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Iżvilupp Reġjonali u l-opinjoni tal-Kumitat għall-Baġits (A6-0150/2007), A. billi m'hemmx dubju li l-politika strutturali għandha impatt pożittiv fuq il-koeżjoni fil-qasam soċjali, ekonomiku, territorjali u fuq it-titjib tal-livell tal-governanza f'livell lokali u reġjonali; B. billi dan l-impatt pożittiv ivarja minn reġjun għall-ieħor, din ir-risoluzzjoni tixtieq toffri rakkomandazzjonijiet għat-titjib ta' l-impatti tul il-perjodu l-ġdid ta' programmazzjoni 2007-2013; C. billi l-abbozzi ta' l-Aġenda Territorjali ta' l-UE u tal-Karta ta' Leipzig, fuq imsemmija, qed jitħejjew sabiex jiġu adottati fil-laqgħa ministerjali informali dwar l-iżvilupp urban u l-koeżjoni territorjali li se ssir f'Leipzig fl- 24 u l- 25 ta' Mejju 2007; D. billi sabiex jittejjeb l-impatt tal-Fondi Strutturali fuq il-koeżjoni ta' l-Unjoni Ewropea huwa meħtieġ li lintrapriżi żgħar u ta' daqs medju (SMEs) ikollhom irwol akbar fl-attivitajiet ta' Riċerka, Żvilupp u Innovazzjoni u fl-aċċess għas-servizzi ta' Riċerka, Żvilupp u Innovazzjoni fl-istituzzjonijiet pubbliċi ddedikati għar-riċerka; E. billi skond ir-ra ba' rapport intermedjarju dwar il-koeżjoni msemmi hawn fuq, it-tkabbir fil-PGD bejn l- 1995 u l-2005 fit-13-il pajjiż ta' koeżjoni kien akbar minn dak ta' l-Ewropa tal-Ħmistax, jiġifieri 3.6% fis-sena meta mqabbel mat-2.2 % fis-sena fl-Unjoni Ewropea tal-Ħmistax; F. billi kull euro li jintefaq fl-UE fil-politiki ta' koeżjoni jiġġenera medja ta 0.9 euro nfiq addizzjonali f'reġjuni anqas żviluppati (Objettiv Nru 1) u ta' 3 euro f'reġjuni li qed jiżviluppaw (Objettiv Nru 2); G. billi ċ-ċaqliq ħieles tal-forzi tas-suq mhux biżżejjed sabiex tinħoloq il-koeżjoni li xtaqu l-fundaturi ta' l- Unjoni Ewropea, u billi din il-koeżjoni teħtieġ azzjonijiet pubbliċi li jippermettu li jerġa' jinħoloq bilanċ bejn ir-reġjuni; H. billi l-politiki strutturali għandhom irwol importanti fit-tisħiħ tal-koeżjoni territorjali u jeħtieġ li jadottaw ruħhom għall-isfidi ġodda li jiffaċċjaw it-territorji ta' l-UE, bħalma huma l-anzjanità demografika, liżvilupp tas-suq agrikolu, il-kwistjonijiet ta' l-immigrazzjoni, l-enerġija u l-bidla fil-klima; I. billi l-"poliċentriżmu" huwa l-leitmotiv ta' l-Istrateġija Territorjali Ewropea, li għandha titqies fil-fażi ta' implimentazzjoni tal-politika ġdida ta' koeżjoni; J. billi huwa meħtieġ li tikber il-viżibilità tal-politika ta' koeżjoni; K. billi jeħtieġ li jiġi żgurat li l-intrapriżi li jirċievu finanzjament komunitarju ma jġorrux l-attivitajiet tagħhom għal post ieħor tul perjodu ta' żmien twil u determinat, u li jekk jagħmlu dan ma jingħatawx kofinanzjament, kif ukoll minħabba li huma obbligati jagħtu lura l-għajnuniet li jirċievu fil-każ ta' użu mhux korrett; 1. Jenfasizza l-irwol kruċjali tal-politika ta' koeżjoni fl-appoġġ tas-suq intern, permezz tal-kummerċ u ta' l-impjiegi li jiġu ġġenerati permezz tat-tfassil u t-twettiq ta' proġetti kofinanzjati mill-Unjoni Ewropea; 2. Jisħaq fuq l-importanza li tiġi żviluppata politika strutturali integrata u sostenibbli li b'mod koerenti tgħaqqad l-appoġġ mill-Fondi Strutturali u mill-Fondi ta' Koeżjoni mal-bqija tal-politiki Komunitarji l-oħra; jitlob li din l-idea ta' politika integrata jkollha segwitu permezz ta' komunikazzjonijiet u taħriġ sabiex issir magħrufa u użata minn dawn kollha konċernati, partikularment minn dawk involuti direttament fil-prattika; 3. Jiġbed l-attenzjoni dwar il-fatt li l-Kummissjoni, l-Istati Membri u l-awtoritajiet reġjonali għandhom jagħtu attenzjoni speċjali għall-ilħuq ta' l-objettivi li ġew integrati b'mod transversali fil-politiki u fl-azzjonijiet kollha fil-fażi ta' implimentazzjoni tal-politika ġdida ta' koeżjoni, sabiex tiġi evitata l-esklużjoni soċjali; 4. Jirrepeti t-talba tiegħu li l-intrapriżi li jkun rċevew għajnuniet pubbliċi u li jkunu ġarrew lejn post ieħor fl-UE ma jkunux jistgħu jieħdu għajnuniet pubbliċi għall-postijiet ġodda ta' l-attivitajiet tagħhom, u li jkunu esklużi mill-fondi strutturali u għajnuniet nazzjonali tul perjodu ta' se ba' snin mid-data ta' meta jkun ġarrew; 5. Jistieden lill-Kummissjoni sabiex tanalizza liema linji politiċi pubbliċi nazzjonali u reġjonali jiffavorixxu l-konverġenza, u sabiex tħejji komunikazzjoni dwar dan is-suġġett, bil-għan li teżamina l-possibilità li jgħaqqdu l-appoġġ minn riżorsi tal-politika ġejjienija ta' koeżjoni ma' politika nazzjonali ta' tkabbir u tajba għat-tkabbir, li għandha tiġi definita permezz ta' indikaturi kwantifikabbli sabiex b'hekk tiżdied l-effiċjenza tal-politika ta' koeżjoni; 6. Iqis li l-Kummissjoni u l-Istati Membri għandhom itejbu l-kontribut mill-Fond Soċjali Ewropew għallimplimentazzjoni ta' l-Istrateġija Ewropea għall-Impjieġi, billi jsaħħu l-interrelazzjoni ta' bejniethom, u li dan it-titjib għandu jintwera immedjatament permezz ta' l-indikaturi relevanti sabiex tkun promossa l-ugwaljanza ta' l-opportunitajiet; 7. Iħeġġeġ lill-Kummissjoni sabiex tfittex modi ġodda ta' kif tgħaqqad il-linji politiċi u l-istrumenti strutturali ma' linji politiċi u għodod komunitarji oħra li għandhom l-għan li jkabbru s-sinerġiji għall-promozzjoni tal-kompetittività, ir-riċerka u l-innovazzjoni sostenibbli fuq l-eżempju tax-xogħol tat-taskforce ta' bejn is-servizzi tal-Kummissjoni maħsuba għal dawn l-oqsma; 8. Jirrakkomanda lir-reġjuni u lill-Istati Membri li fil-programmi operattivi jistabbilixxu objettivi kwantifikati fil-qasam tar-Riċerka, Żvilupp u Innovazzjoni; 9. Jistieden lill-Kunsill u lill-Kummissjoni sabiex jeżaminaw jekk hux vijabbli rekwiżit bħal dak propost fir-Rapport Aho, jiġifieri li mill-inqas 20 % tal-Fondi Strutturali jintużaw fil-qasam tar-Riċerka, Żvilupp u Innovazzjoni, sa mill-perjodu ta' programmazzjoni 2007-2013, u biex ma jiffukawx biss fuq il-proġetti kbar u fuq iċ-ċentri ta' eċċellenza, imma li jagħtu każ ukoll ta' proġetti iżgħar f'reġjunijiet anqas vantaġġati, b'mod partikulari dawk li jikkontribwixxu għal żvilupp reġjonali sostenibbli; 10. Jissuġġerixxi lill-Kunsill u lill-Kummissjoni biex jippromwovu l-ħolqien ta' animaturi tat-teknoloġija, fuq l-iskala lokali u reġjonali (bl-użu tar-riżorsi eżistenti bħalma huma n-netwerks ta' l-Euro Info Centres u ta' l-Innovation Relay Centres), li jkunu ffinanzjati mill-Fondi Strutturali u assoċjati mal-proġetti reġjonali, parks teknoloġiċi, clusters u netwerks, u li jiddinamizzaw l-innovazzjoni fl-intrapriżi, b'mod partikulari fl- SMEs, billi jiffaċilitawlhom l-aċċess għal għajnuniet u programmi Ewropej; 11. Jilqa' b'sodisfazzjon it-tfassil ta' l-abbozzi ta' l-Aġenda Territorjali ta' l-UE u tal-Karta ta' Leipzig fuq imsemmija, iżda f'dan ir-rigward, jenfasizza l-ħtieġa li t-tnejn jispeċifikaw b'aktar preċiżjoni d-definizzjoni tal-miżuri għall-implimentazzjoni ta' l-objettivi msemmija fiż-żewġ dokumenti ta' strateġija u x'għandu jkun l-involviment ta' l-Istati Membri; fil-qafas tal-laqgħa ministerjali informali ta' Leipzig ta' l- 24 u l- 25 ta' Mejju 2007 fuq imsemmija, jinsisti bil-qawwa li l-Istati Membri jimpenjaw ruħhom formalment favur żvilupp urban sostenibbli; 12. Iqis li evalwazzjoni ta' l-impatt fit-tul u f'livelli differenti tar-rikors għall-Fondi Strutturali hija indispensabbli għat-tħejjija ta' leġiżlazzjoni ġejjienija u għall-immaniġġjar baġitarju tajjeb f'dan il-qasam; 13. Jipproponi lill-istituzzjonijiet ta' l-Unjoni Ewropea u lill-Istati Membri biex jippromwovu prassi tajba u biex ikejlu l-impatt tal-politiki Komunitarji fuq il-koeżjoni permezz ta' indikaturi relevanti, billi jagħtu lill- Osservatorju fin-netwerk ta' l-ippjanar tat-territorju Ewropew (ORATE) r-riżorsi u l-irwoli meħtieġa sabiex jaġixxi ta' osservatur veru ta' l-impatt tal-linji politiċi strutturali fuq il-koeżjoni; 14. Jitlob lill-Kummissjoni biex tevalwa wkoll l-impatt territorjali ta' l-allokazzjonijiet baġitarji ("earmarking") u b'mod partikulari biex tevalwa jekk dawn l-allokazzjonijiet partikulari ta' approprijazzjonijiet Ewropej għall-objettivi ta' l-istrateġija ta' Liżbona jgħinux tabilħaqq għal żvilupp reġjonali ekwilibrat u koerenti; 15. Jistieden lill-Kummissjoni, lill-Istati Membri u lir-reġjuni kif ukoll lill-awtoritajiet lokali b'mod partikulari dawk ta' l-objettiv ta' konverġenza, sabiex jagħtu prijorità lil miżuri li jiffavorixxu l-iżvilupp sħiħ u lħolqien ta' zoni poliċentriċi bil-għan li jiġu evitati żbilanċi territorjali; 16. Iħeġġeġ lill-Kummissjoni, lill-Istati Membri u lill-awtoritajiet reġjonali kif ukoll lil dawk lokali sabiex janalizzaw liema huma l-istrumenti l-aktar xierqa għall-kisba ta' bilanċ territorjali bejn zoni urbani u dawk rurali, li jiggarantixxu kumplimetarjetà bejn l-iżvilupp rurali u dak reġjonali, billi jiffavorixxu approċċ strateġiku integrat ta' l-iżvilupp taz-zoni urbani b'rabta maz-zoni periurbani u rurali tal-viċinanza (catchment areas), u filwaqt li jistimulaw l-iskambju ta' prassi tajba, b'mod speċjali fin-netwerks territorjali u settorjali, għal immaniġġjar aħjar tal-fondi, b'mod partikulari fil-qafas tal-"Ġimgħa Ewropea tar-reġjuni u ta' l-ibliet" fi Brussell; 17. Iħeġġeġ lill-Kummissjoni, lill-Istati Membri u lir-reġjuni biex jagħmlu aktar użu mill-Fondi Strutturali sabiex ikunu jistgħu jagħtu spinta lill-iżvilupp indipendenti u sostenibbli ta' reġjuni b'emigrazzjoni netta u sabiex jikkumbattu l-konsegwenzi negattivi tal-bidla demografika; 18. Jitlob lill-Kummissjoni, lill-Istati Membri u lill-awtoritajiet reġjonali u lokali sabiex jinkuraġġixxu lkontribuzzjoni tal-politika ta' koeżjoni biex titwettaq l-istrateġija ġdida għall-iżvilupp sostenibbli li tikseb lenerġija tagħha minn sorsi ta' enerġija li tiġġedded, li għandha sistema ta' trasport li tisfrutta b'aktar effiċjenza l-possibilitajiet intermodali, li tagħmel użu mill-ġdid u li tirriċikla; 19. Jissuġġerixxi lill-Kummissjoni, lill-Istati Membri, lir-reġjuni kif ukoll lill-awtoritajiet lokali sabiex jappoġġaw u jistimulaw attivitajiet ekonomiċi marbuta ma' l-iżvilupp ta' teknoloġiji ġodda fiz-zoni rurali, speċjalment minħabba li dawn m'għandhomx bżonn li jkunu fiżikament qrib taċ-ċentri urbani l-kbar; 20. Jenfasizza l-importanza tal-koperazzjoni territorjali għall-politika ta' koeżjoni u jistieden lill-awtoritajiet maniġerjali sabiex jippromwovu l-koperazzjoni transnazzjonali u interreġjonali permezz tal-ħolqien ta' netwerks territorjali u settorjali differenti ta' koperazzjoni; kif ukoll l-iskamjbu ta' esperjenzi u prattiki tajbin fil-livell reġjonali u lokali permezz ta' l-inizjattiva "Reġjuni favur bidla ekonomika"; 21. Jitlob li minbarra l-PGD ras għal ras, jintużaw indikaturi territorjali oħrajn sabiex jitkejjel il-livell talkoeżjoni, bħar-rata u l-kwalità ta' l-impjiegi, u l-koeżjoni territorjali, bħal-livell ta' differenza fil-PGD bejn reġjuni ġirien; l-indiċi ta' diċentralizzazzjoni u ta' l-aċċessibilità, l-allokazzjonijiet għall-infrastrutturi u għattrasport, il-livell ta' attività fir-riċerka u l-innovazzjoni, fl-edukazzjoni u fit-taħriġ, u d-diversità tal-produzzjoni fiż-żona; 22. Jistieden lill-Kummissjoni sabiex flimkien mal-Eurostat, tikkunsidra l-użu ta' indikaturi kwantittativi u kwalitattivi ta' koeżjoni ġodda fil-qafas ta' l-evalwazzjoni intermedja tal-politika ġdida ta' koeżjoni fl-2009; 23. Iħeġġeġ lill-Kummissjoni sabiex tanalizza l-effett ta' "lieva" li għandhom il-Fondi Strutturali sabiex jattiraw l-investiment privat fil-qafas tal-politika l-ġdida ta' koeżjoni, u biex jenfasizza l-ħtieġa ta' koperazzjoni bejn is-settur pubbliku u dak privat; 24. Jissuġġerixxi li l-Kummissjoni għandha tikseb tagħrif aħjar dwar il-kwalità u s-sostenibiltà ta' l-impjiegi li jonħolqu permezz tal-Fondi Strutturali; 25. Jiġbed l-attenzjoni tal-Kummissjoni dwar il-fatt li n-nuqqas ta' ħiliet amministrattivi ji sta' jkun ostaklu kbir għall-ottimizzar ta' l-impatt tal-politiki ta' koeżjoni, u għaldaqstant jistieden lill-Kummissjoni biex tiżviluppa l-istrument li jirrappreżenta il-kuntratti u l-konvenzjonijiet tripartitarji u biex tkompli l-proċess ta' tisħiħ tal-ħiliet amministrattivi waqt il-fażi tat-twettiq tal-politika l-ġdida ta' koeżjoni permezz, fost loħrajn, ta' l-implimentazzjoni ta' netwerk ta' persunal ikkwalifikat biex jiggarantixxi l-koerenza ta' l-azzjonijiet ta' taħriġ u ta' sensibilizzazzjoni fost l-awtoritajiet amministrativi, b'mod partikulari fil-livelli reġjonali u lokali, ta' Stat Membru nnifsu; 26. Jenfasizza l-importanza tal-prinċipju tas-sħubija fl-implimentazzjoni tal-politika ta' koeżjoni, prinċipju li jeżiġi li l-imsieħba jinżammu infurmati l-ħin kollu, li l-pożizzjonijiet tagħhom jiġu meqjusa f'dokumenti ta' evalwazzjoni u li jiġu pprovduti bil-miżuri għat-taħriġ meħtieġa biex iwettqu xogħolhom; 27. Jistieden lill-Kummissjoni biex fir-rigward tar-regolament ta' l-implimentazzjoni [9], tistudja miżuri għat-tkabbir tal-viżibilità ta' l-interventi strutturali, mhux biss għall-proġetti infrastrutturali l-kbar, iżda wkoll għall-proġetti ż-żgħar, biex teżerċita kontroll b'aktar reqqa fuq l-implimentazzjoni ta' miżuri obbligatorji ta' pubbliċità u biex tieħu passi kontra l-Istati Membri li jinstabu ħatja ta' ksur serju ta' dawn ir-regolamenti; jistieden lill-awtoritajiet amministrattivi biex jassoċjaw il-parlamentarji Ewropej mal-komunikazzjoni fir-rigward ta' twettiq iffinanzjat permezz tal-fondi strutturali; 28. Jenfasizza, peress li l-proġetti ffinanzjati mill-Unjoni Ewropea huma xhieda tal-preżenza ta' Ewropa qrib u solidarji, il-ħtieġa li l-awtoritajiet reġjonali u l-Istati Membri jirrispettaw u jikkonformaw mal-miżuri previsti fir-regolament ta' implimentazzjoni fuq imsemmi sabiex tikber il-viżibilità tal-miżuri ta' l-interventi strutturali, u li jintensifikaw l-isforzi tagħhom ta' komunikazzjoni billi joħorġu fl-evidenza r-riżultati prattiċi għaċ-ċittadin tal-politika ta' koeżjoni; 29. Jemmen li jeħtieġ li jsiru studji ġodda biex jiġu żviluppati għadd ta' xenarji possibbli fil-futur għallfinanzjament tal-politika ta' koeżjoni ta' l-UE; iqis li għal dan il-għan għandhom jitqabblu l-effetti tal-programmi prinċipali ta' finanzjament (Fond Ewropew ta' Żvilupp Reġjonali, Fond Soċjali Ewropew, l-ewwel pilastru tal-Politika Agrikola Komuni, Fond Agrikolu Ewropew għall-Iżvilupp Rurali) fuq l-iżvilupp ta' l- Unjoni Ewropea b'27 Membru; 30. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-parlamenti u lill-gvernijiet ta' l-Istati Membri, lill Kumitat tar-Reġjuni u lill-Kumitat Ekonomiku u Soċjali Ewropew. [1] ĠU C 284, 21.11.2002, p.329. [2] ĠU C 227, 21.9.2006, p.509. [3] ĠU C 286 E, 23.11.2006, p.501. [4] ĠU L 210, 31.7.2006, p.79. [5] ĠU L 210, 31.7.2006, p. 25. [6] ĠU C 291 E, 30.11.2006, p.123. [7] ĠU L 291, 21.10.2006, p. 11. [8] ĠU C 297 E, 7.12.2006, p.357. [9] Regolament tal-Kummissjoni (KE) Nru 1828/2006 tat- 8 ta' Diċembru 2006 li jistabbilixxi r-regoli għall-implimentazzjoni tar-Regolament tal-Kunsill (KE) Nru 1083/2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u tar-Regolament (KE) Nru 1080/2006 tal-Parlament Ewropew u tal-Kunsill dwar il-Fond Ewropew għall-Iżvilupp Reġjonali (ĠU L 371, 27.12.2006, p. 1). --------------------------------------------------